Premio Nacional de Cultura tradicional e de base

O Premio Nacional de Cultura tradicional e de base foi un galardón outorgado pola Xunta de Galicia e concedido por un xurado de quince persoas de distintos ámbitos da cultura galega, como un dos dez Premios Nacionais da Cultura Galega.

Os premios concedéronse a creadores vivos que destacasen ese ano polo seu labor neste campo artístico da cultura tradicional e de base, ou en recoñecemento a unha traxectoria. O premio convocouse unicamente en 2008, edición na que os galardoados reciben 15.000 euros de premio. O galardoado ou galardoada anúnciase no mes de maio.

Aínda que con vocación de continuidade, a mudanza de goberno producida en 2009 supuxo a interrupción da convocatoria. Ao creárense en 2010 os Premios da Cultura Galega definiuse como continuadora a categoría Premio Cultura Galega ás Iniciativas en prol do Patrimonio Cultural.

Premiado
2008 - Museo do Pobo Galego

Cultura tradicional e de base